CELEX: 32015R1608
Language: sl
Date: 2015-09-24 00:00:00
Title: Uredba Komisije (EU) 2015/1608 z dne 24. septembra 2015 o spremembi Priloge IV k Uredbi Evropskega parlamenta in Sveta (ES) št. 396/2005 glede mejnih vrednosti ostankov za kaprinsko kislino, parafinsko olje (CAS 64742-46-7), parafinsko olje (CAS 72623-86-0), parafinsko olje (CAS 8042-47-5), parafinsko olje (CAS 97862-82-3), žvepleno apno in sečnino v ali na nekaterih proizvodih (Besedilo velja za EGP)

25.9.2015   
            
            
               SL
            
            
               Uradni list Evropske unije
            
            
               L 249/14
            
         UREDBA KOMISIJE (EU) 2015/1608
   z dne 24. septembra 2015
   o spremembi Priloge IV k Uredbi Evropskega parlamenta in Sveta (ES) št. 396/2005 glede mejnih vrednosti ostankov za kaprinsko kislino, parafinsko olje (CAS 64742-46-7), parafinsko olje (CAS 72623-86-0), parafinsko olje (CAS 8042-47-5), parafinsko olje (CAS 97862-82-3), žvepleno apno in sečnino v ali na nekaterih proizvodih
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Evropskega parlamenta in Sveta (ES) št. 396/2005 z dne 23. februarja 2005 o mejnih vrednostih ostankov pesticidov v ali na hrani in krmi rastlinskega in živalskega izvora ter o spremembi Direktive Sveta 91/414/EGS (1) in zlasti člena 5(1) Uredbe,
   ob upoštevanju naslednjega:
   
               (1)
            
            
               Za kaprinsko kislino, parafinsko olje (CAS 64742-46-7), parafinsko olje (CAS 72623-86-0), parafinsko olje (CAS 8042-47-5), parafinsko olje (CAS 97862-82-3), žvepleno apno in sečnino niso bile določene nobene specifične MRL, snovi pa prav tako niso bile vključene v Prilogo IV k Uredbi (ES) št. 396/2005, zato se zanje uporablja privzeta vrednost 0,01 mg/kg, ki je določena v členu 18(1)(b) navedene uredbe.
            
         
               (2)
            
            
               Kaprinska kislina je odobrena v skladu z Direktivo Komisije 2008/127/ES (2). Za navedeno snov niso bile ugotovljene relevantne nečistoče. Poleg tega je naravna izpostavljenost kaprinski kislini bistveno večja kot izpostavljenost, povezana z uporabo navedene snovi kot fitofarmacevtskega sredstva. Glede na to se zdi primerno to snov vključiti v Prilogo IV k Uredbi (ES) št. 396/2005.
            
         
               (3)
            
            
               Za parafinsko olje (CAS 64742-46-7), parafinsko olje (CAS 72623-86-0), parafinsko olje (CAS 8042-47-5) in parafinsko olje (CAS 97862-82-3) (3)
                   (4) je Agencija odločila, da v primeru visoke stopnje čistosti parafinska olja s toksikološkega vidika niso problematična ter zanje ni potrebno zahtevati sprejemljivega dnevnega vnosa (ADI), dopustne izpostavljenosti izvajalca tretiranja (AOEL) in akutnega referenčnega odmerka (ARfD). Stalni odbor za prehranjevalno verigo in zdravje živali se je 20. novembra 2012 seznanil s spremenjeno različico poročil o pregledu, v katerih je pojasnjeno, da so tehnične specifikacije skladne s farmacevtsko kakovostjo (visoka stopnja čistosti). Glede na to se zdi primerno te snovi vključiti v Prilogo IV k Uredbi (ES) št. 396/2005.
            
         
               (4)
            
            
               Za žvepleno apno (5) Agencija ni mogla dokončno oceniti tveganja za potrošnike pri vnosu te snovi s hrano, ker nekatere informacije o potencialni prisotnosti polisulfidnih ostankov niso bile na voljo. Ostanki žvepla in kalcija zaradi uporabe žveplenega apna (kalcijevega polisulfida) pa so vseprisotni v okolju. Glede na to se zdi primerno to snov začasno vključiti v Prilogo IV k Uredbi (ES) št. 396/2005 do predložitve obrazloženega mnenja Agencije v skladu s členom 12(1).
            
         
               (5)
            
            
               Za sečnino (6) je Agencija menila, da kvantitativna ocena tveganja za potrošnike pri vnosu te snovi s hrano ni potrebna zaradi specifičnih načinov uporabe navedene snovi. Sečnina (karbamid) je odobrena kot aditiv za živilo v skladu z Uredbo Komisije (EU) št. 1129/2011 (7). Poleg tega je naravna izpostavljenost navedeni snovi bistveno večja kot izpostavljenost, povezana z uporabo sečnine kot fitofarmacevtskega sredstva. Glede na to se zdi primerno to snov vključiti v Prilogo IV k Uredbi (ES) št. 396/2005.
            
         
               (6)
            
            
               Iz sklepa Agencije in ob upoštevanju dejavnikov, ki vplivajo na odločitev, je razvidno, da ustrezne spremembe MRL izpolnjujejo zahteve iz člena 5(1) Uredbe (ES) št. 396/2005.
            
         
               (7)
            
            
               Snovi, navedene v Prilogi IV k Uredbi (ES) št. 396/2005, bodo mogoče morale izpolnjevati tudi zahteve iz zakonodaje Unije o živilih in/ali krmi. Glede na to je primerno spremeniti besedilo opombe 2 v navedeni prilogi, da bi se nanašala na drugo specifično zakonodajo Unije o živilih in/ali krmi. Taka zakonodaja se bo mogoče uporabljala tudi za snov po njeni vključitvi v Prilogo IV k Uredbi (ES) št. 396/2005. Zato je primerno, da se navedena opomba uporablja za vse snovi, vključene v Prilogo IV.
            
         
               (8)
            
            
               Uredbo (ES) št. 396/2005 bi bilo zato treba ustrezno spremeniti.
            
         
               (9)
            
            
               Ukrepi iz te uredbe so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJO UREDBO:
   Člen 1
   Priloga IV k Uredbi (ES) št. 396/2005 se spremeni v skladu s Prilogo k tej uredbi.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 24. septembra 2015
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 70, 16.3.2005, str. 1.
   
      (2)  Direktiva Komisije 2008/127/ES z dne 18. decembra 2008 o spremembi Direktive Sveta 91/414/EGS zaradi vključitve nekaterih aktivnih snovi (UL L 344, 20.12.2008, str. 89).
   
      (3)  Sklep o strokovnem pregledu ocene tveganja pesticidov z aktivno snovjo parafinska olja (CAS 64742-46-7, 72623-86-0 in 97862-82-3). Znanstveno poročilo EFSA (2008) 216, 1–59.
   
      (4)  Sklep o strokovnem pregledu ocene tveganja pesticidov z aktivno snovjo parafinsko olje (CAS 8042-47-5, verige dolžine C18-C30, zanesljivo območje vrelišča ni na voljo). Znanstveno poročilo EFSA (2008) 219, 1–61.
   
      (5)  Evropska agencija za varnost hrane; Sklep o strokovnem pregledu ocene tveganja pesticidov z aktivno snovjo žvepleno apno. EFSA Journal 2010;8(11):1890 [45. str.]. doi:10.2903/j.efsa.2010.1890.
   
      (6)  Evropska agencija za varnost hrane; Sklep o strokovnem pregledu ocene tveganja za pesticide z aktivno snovjo sečnina. EFSA Journal 2012;10(1):2523 [35 str.]. doi:10.2903/j.efsa.2012.2523.
   
      (7)  Uredba Komisije (EU) št. 1129/2011 z dne 11. novembra 2011 o spremembi Priloge II k Uredbi (ES) št. 1333/2008 Evropskega parlamenta in Sveta z vzpostavitvijo seznama Unije aditivov za živila (UL L 295, 12.11.2011, str. 1).
   
      PRILOGA
      Priloga IV k Uredbi (ES) št. 396/2005 se spremeni:
      
                  1.
               
               
                  Vnosi „kaprinska kislina“, „parafinsko olje (CAS 64742-46-7)“, „parafinsko olje (CAS 72623-86-0)“, „parafinsko olje (CAS 8042-47-5)“, „parafinsko olje (CAS 97862-82-3)“, „žvepleno apno (1)“ in „sečnina“ se dodajo po abecednem vrstnem redu.
               
            
                  2.
               
               
                  Besedilo v opombi 2 se nadomesti z naslednjim:
                  
                              „(2)
                           
                           
                              Snovi, vključene v Prilogo IV, brez poseganja v drugo specifično zakonodajo o živilih in/ali krmi, na primer o aditivih za živila, krmnih dodatkih, prehranskih dopolnilih, aromatičnih snoveh itd.“
                           
                        
            
                  3.
               
               
                  Sklici na opombo 2 za vnosi se črtajo.
               
            
                  4.
               
               
                  Sklic na opombo 2 za naslovom se črta.